《夜泊兴济有感外戚张氏故居之地》
明代·万士和

恩泽当年冠列侯，只今安在水东流。始知热处为投井，谁戒权门是覆舟。

朝槿发华难到夕，井梧落叶早知秋。荣枯本是寻常事，清夜无端莫起愁。

作者简介：（1516—1586）常州府宜兴人，字思节，号履庵。嘉靖二十年进士。授礼部主事。历江西佥事，湖广参政，山东按察使，广东左布政使。所在多有建树。万历初任礼部尚书，条陈崇俭等事。后以忤首辅张居正，谢病去官。卒谥文恭。有《履庵集》。